b'\n_START_ARTICLE_\nUligan pescar\n_START_SECTION_\nCaractere morfologice\n_START_PARAGRAPH_\nUliganul pescar este o pas\xc4\x83re de talie mijlocie cu o lungime de 50\xe2\x80\x9365\xc2\xa0cm, cu un corp suplu \xc8\x99i aripi lungi cu avengura 1,27\xe2\x80\x931,74 m,  caracteristic p\xc4\x83s\xc4\x83rilor r\xc4\x83pitoare. Femelele sunt mai mari ca masculii ele ating o greutate corporal\xc4\x83 de 1,21-2,05\xc2\xa0kg, \xc3\xaen compara\xc8\x9bie cu masculii, care au numai o greutate de 1,12-1,74\xc2\xa0kg. La p\xc4\x83s\xc4\x83rile adulte culoarea penajului pe partea dorsal\xc4\x83 a corpului este aproape peste tot uniform de culoare brun \xc3\xaenchis cu excep\xc8\x9bia coazii care are un desen de culoare mai deschis\xc4\x83. Partea ventral\xc4\x83 a corpului este aproape uniform alb\xc4\x83, pe piept apare un desen de culoare brun\xc4\x83, desen care este mai accentuat la femele. Penajul de pe cap este de culoare alb\xc4\x83, irisul este galben, picioarele sunt de culoare cenu\xc8\x99ie, ciocul \xc8\x99i ghearele negre. De departe p\xc4\x83s\xc4\x83rile aflate \xc3\xaen zbor se pot confunda cu pesc\xc4\x83ru\xc8\x99ii.\n_START_SECTION_\nAreal de r\xc4\x83sp\xc3\xa2ndire\n_START_PARAGRAPH_\nUliganul pescar, este r\xc4\x83sp\xc3\xa2ndit \xc3\xaen toat\xc4\x83 lumea, regiunea un cloce\xc8\x99te se \xc3\xaentinde din regiunea boreal\xc4\x83, arctic\xc4\x83 p\xc3\xa2n\xc4\x83 \xc3\xaen regiunile subtropicale din Caraibe, Asia de Sud Est \xc8\x99i Australia. \xc3\x8en Europa datorit\xc4\x83 v\xc3\xa2n\xc4\x83rii p\xc4\x83s\xc4\x83rii prin anii 1950 efectivul de p\xc4\x83s\xc4\x83ri s-a redus sim\xc8\x9bitor, fiind o specie periclitat\xc4\x83. \xc3\x8en Europa de Vest, vulturul pescar cuib\xc4\x83re\xc8\x99te numai \xc3\xaen Sco\xc8\x9bia, regiunea central\xc4\x83 din Fran\xc8\x9ba \xc8\x99i \xc8\x9aara Galilor. \xc3\x8en Europa Central\xc4\x83 se mai g\xc4\x83se\xc8\x99te numai \xc3\xaen Germania \xc8\x99i Polonia ca \xc8\x99i Scandinavia. \xc3\x8en Rom\xc3\xa2nia pas\xc4\x83rea a fost semnalat\xc4\x83 pentru prima dat\xc4\x83 cu certitudine \xc3\xaen anul 1960, c\xc4\x83 cloce\xc8\x99te \xc3\xaen Delta Dun\xc4\x83rii. Ierneaz\xc4\x83 \xc3\xaen \xc8\x9b\xc4\x83rile calde din Africa la sud de Sahara \xc8\x99i Asia de Sud.\n_START_SECTION_\nMod de via\xc8\x9b\xc4\x83\n_START_PARAGRAPH_\nCuibul este construit \xc3\xaen arbori \xc3\xaenal\xc8\x9bi. Femela depune prin aprilie 2-3 ou\xc4\x83 albe p\xc4\x83tate cu c\xc4\x83r\xc4\x83miziu. Clocitul este asigurat numai de femel\xc4\x83 \xc8\x99i dureaz\xc4\x83 ca. 35 de zile. Uliganul pescar se hr\xc4\x83ne\xc8\x99te \xc3\xaen special cu pe\xc8\x99te care este prins prin plonjare \xc3\xaen ap\xc4\x83.'